Шекшататне — нармунень пек покш группа, конатнень эрямост пек сюлмавозь чувто марто. Сынст пшти кенже марто нурька пильгест ды казямо пулост пек вадря чувтонь ланга кузнемс. Ниле суртнэнь эйстэ кавтотне венстневезь икелев, сынст эйсэ шекшатась понгавтови чувтонтень, кавтотне — удалов. Сынь вейсэ пулонть марто кирдить шекшатанть рунгонзо эйсэ. Калгодо нерьсэнзэ, прок долотасо, шекшатась пельни чувтонь керенть ды таргси кувака кельсэнзэ чувтонь лазксстонть суксунжатнень. Сынст истожамосонть шекшататне кандыть пек покш лезэ.